Lav et referat af nedenstående tekst:

Tekst:
Valgsekretær i Vesthimmerlands Kommune Lisbeth Dencker har haft en anderledes oplevelse til dette års kommunalvalg. Der er nemlig ekstraordinær mange, der stemmer fra deres biler. Det at kunne stemme fra sin bil er ikke nyt, men vognstemmerne er under normale valgår få. -	Det, der er nyt, er, at de, der gerne vil stemme fra bilen, måske er i en øget risikogruppe, selvisolation eller smittet, siger Lisbeth Dencker. Sikkerhed fremfor alt Om borgerne, der vil stemme fra bilen, er smittet eller ej, ændrer ikke noget for Lisbeth Dencker. -	Vi har de værnemidler, vi skal bruge, og vi kan holde afstand til bilerne. Borgerne i bilerne er også rigtig gode til både at have handsker, mundbind og egne kuglepenne med, siger hun. Man har i år indkaldt ekstra bemanding til kommunalvalget, som kan hjælpe med at fylde håndspritten op, uddele mundbind og minde vælgerne om at holde afstand. -	Vi skal tælle stemmesedler op i aften, så derfor er det jo væsentligt, at vi sikrer, at der ikke bliver spredt smitte. Det betyder også, at vi sender et signal til vælgerne om, at det er sikkert at kommer herind, siger Lisbeth Dencker. Vognstemmerne er ikke kommet for at blive Selvom det har været ekstra populært at stemme fra sin bil, så er det langt fra sikkert, at det også er tilfældet ved næste valg. -	Jeg tror, at vælgerne helst vil herind og stemme, hvis de har muligheden for det. Så når corona forhåbentlig er ovre, så tror jeg ikke, at vi har så mange vognstemmer, siger Lisbeth Dencker. Se hele indslaget om drive-in-stemmerne:

Referat:
Covid-19 har haft en effekt på, hvor mange der har benyttet deres mulighed for at "vognstemme".